Verkefnisstjóri hjá Aflinu, samtökum gegn kynferðis- og heimilisofbeldi á Norðurlandi reiknar með að þolendur ofbeldis í faraldrinum séu nú farnir að leita í auknu mæli til samtakanna. Töluverð aukning hefur verið á viðtalsbeiðnum á síðustu mánuðum.
Eftir fækkun á viðtölum síðustu tvö ár eru viðtalsbeiðnir nú aftur farnar að aukast hjá Aflinu á Akureyri. Sigurbjörg Harðardóttir ráðgjafi og verkefnisstjóri hjá Aflinu reiknar með að þolendur ofbeldis í faraldrinum muni skila sér nú þegar honum fer að slota.
Við fundum fyrir því í covidinu árið 2020 og 2021 að það fækkaði viðtölum hjá okkur og það fækkaði nýjum skjólstæðingum og við finnum núna síðustu þrjá mánuðina á árinu 2021 og í janúar að það er aukning á viðtalsbeiðnum.
-Hver vegna heldurðu að það sé?-
Ég held að fólk sé svolítið bara að þora að koma aftur og svo er Metoo að hafa áhrif.
-Nú hefur maður heyrt af því, bæði hjá lögreglunni og í samfélaginu að heimilisofbeldi hafi aukist í faraldrinum. Reiknið þið með að finna fyrir því núna strax eða hvernig sérðu þróunina í því?-
Nei ég hugsa að það komi til okkar aðeins seinna. En það gæti alveg verið farið að koma núna og það gæti alveg verið skýring á þessari aukningu núna. En líklega og það hefur alltaf verið okkar skoðun að það sem gerðist í covid, tengt þessu það skili sér seinna og mögulega er það að raungerast núna.
Færsla á vefinn klár: Viðtölum við þolendur ofbeldis í faraldrinum fjölgar
